கேள்வி: பாகான் லாலாங் - சதுப்புநிலக் காடுகள் பற்றி விளக்கவும்.
பதில்: இந்த நகரத்தைச் சுற்றிலும் ஏராளமான சதுப்புநிலக் காடுகள் உள்ளன. அவற்றில் பெரும்பாலானவை வண்டல் மண்ணால் உருவான நிலப் படுகைகள் ஆகும். இந்தச் சதுப்புநிலக் காடுகளில் காண்டா நண்டுகள் அதிகமாகக் கிடைக்கின்றன. பாகான் லாலாங் கடற்கரை நகரத்திற்கு அருகில் சுங்கை பீலேக் எனும் ஒரு நடுதர நகரம் உள்ளது. களிமண் கொண்டு செங்கல் தயாரிக்கும் தொழிலுக்கு சுங்கை பீலேக் நகரம் பிரபலம் பெற்றது. இருப்பினும் அண்மைய காலங்களில் சுங்கை பீலேக்; பாகான் லாலாங் பகுதிகளில் செங்கல் தொழிற்சாலைகள் மிகவும் குறைந்துவிட்டன.